b'\n_START_ARTICLE_\nO voce silen\xc8\x9bioas\xc4\x83 (manga)\n_START_SECTION_\nIntrig\xc4\x83\n_START_PARAGRAPH_\nPovestea se \xc3\xaenv\xc3\xa2rte \xc3\xaen jurul lui Shoya Ishida, un fost delicvent, care a agresat-o \xc8\x99i intimidat-o pe Shoko Nimishiya, o coleg\xc4\x83 de clas\xc4\x83 surdo-mut\xc4\x83, al\xc4\x83turi de prietenii lui, c\xc3\xa2nd erau \xc3\xaen \xc8\x99coala primar\xc4\x83. C\xc3\xa2nd Nishimiya s-a transferat, to\xc8\x9bi prietenii \xc8\x99i profesorii s-au \xc3\xaentors \xc3\xaempotriva lui, izol\xc3\xa2ndu-l, p\xc3\xa2n\xc4\x83 c\xc3\xa2nd ajunge la liceu, iar asta \xc3\xael \xc3\xaempinge s\xc4\x83 cread\xc4\x83 c\xc4\x83 nu exist\xc4\x83 niciun rost \xc3\xaen a avea prieteni. Neav\xc3\xa2nd planuri pentru viitor, Ishida chiar se g\xc3\xa2nde\xc8\x99te s\xc4\x83 se sinucid\xc4\x83, p\xc3\xa2n\xc4\x83 c\xc3\xa2nd este reunit brusc cu Nishimiya, care \xc3\xaenc\xc4\x83 era singuratic\xc4\x83 din cauza timidit\xc4\x83\xc8\x9bii sale. Realiz\xc3\xa2nd c\xc4\x83 am\xc3\xa2ndoi sufer\xc4\x83 din cauza p\xc4\x83catelor lui din trecut, Ishida porne\xc8\x99te pe o cale a izb\xc4\x83virii prin \xc3\xaencercarea de a o reuni pe Nishimiya cu fo\xc8\x99tii lor colegi de clas\xc4\x83, cu care nu a avut \xc8\x99ansa de a se \xc3\xaemprieteni \xc3\xaen trecut, printre ace\xc8\x99tia fiind Naoka Ueno, fosta amic\xc4\x83 a lui Ishida, care o ur\xc4\x83\xc8\x99te pe Nishimiya deoarece crede c\xc4\x83 ea este motivul pentru care Ishida a fost izolat; Miki Kawai, fosta lor \xc8\x99ef de clas\xc4\x83 narcisistic \xc8\x99i Miyoko Sahara, o fat\xc4\x83 naiv\xc4\x83 \xc8\x99i bun\xc4\x83 care a fost singura ce a \xc3\xaencercat s\xc4\x83 se apropie de Nishimiya \xc3\xaen trecut. De-asemeni, noi prieteni apar sub numele lui Tomohiro Nagatsuka, un b\xc4\x83iat plinu\xc8\x9b f\xc4\x83r\xc4\x83 prieteni, care \xc3\xaei este dator lui Ishida de c\xc3\xa2nd l-a ajutat s\xc4\x83 nu i se fure bicicleta \xc8\x99i Satoshi Mashiba, un b\xc4\x83iat pe care Kawai \xc3\xael pl\xc4\x83cea._NEWLINE_Cei \xc8\x99apte \xc3\xaencep s\xc4\x83 lucreze \xc3\xaempreun\xc4\x83 c\xc3\xa2nd planul lui Nagatsuka de a crea un film pentru o competi\xc8\x9bie, \xc3\xaen care pl\xc4\x83nuia ini\xc8\x9bial s\xc4\x83 lucreze doar el cu Ishida, atrage aten\xc8\x9bia lui Ueno, Kawai, Sahara \xc8\x99i Mashiba, iar Nishimiya este invitat\xc4\x83 de Ishida pentru a se al\xc4\x83tura proiectului. Pe parcursul film\xc4\x83rilor, cei \xc8\x99apte trebuie s\xc4\x83 fac\xc4\x83 fa\xc8\x9b\xc4\x83 propriilor provoc\xc4\x83ri \xc8\x99i conflicte interioare \xc3\xaen cadrul rela\xc8\x9biilor dintre ei. De-asemeni, exist\xc4\x83 o ceart\xc4\x83 care \xc3\xaei separ\xc4\x83 \xc3\xaen momentul \xc3\xaen care Ishida \xc3\xaencearc\xc4\x83 din nou s\xc4\x83 se izoleze prin insultele pe care le aduce prietenilor s\xc4\x83i, lucru care o \xc3\xaempinge pe Nishimiya s\xc4\x83 \xc3\xaencerce s\xc4\x83 se sinucid\xc4\x83 deoarece sim\xc8\x9bea c\xc4\x83 ea este cauza tuturor problemelor care au ap\xc4\x83rut. Ishida reu\xc8\x99e\xc8\x99te s\xc4\x83 o salveze \xc8\x99i s\xc4\x83 o \xc3\xaempiedice s\xc4\x83 se sinucid\xc4\x83, dar este grav r\xc4\x83nit \xc3\xaen urma acestui lucru, iar asta are un impact puternic asupra celorlal\xc8\x9bi \xc8\x99ase care \xc3\xaencep s\xc4\x83 \xc3\xae\xc8\x99i rezolve problemele \xc8\x99i iau o pauz\xc4\x83 de la proiect p\xc3\xa2n\xc4\x83 \xc3\xaen momentul \xc3\xaen care Ishida se treze\xc8\x99te. Odat\xc4\x83 ce s-a recuperat, Ishida se \xc3\xaempac\xc4\x83 cu prietenii lui \xc8\x99i \xc3\xaen cele din urm\xc4\x83 ei termin\xc4\x83 de turnat filmul care, de\xc8\x99i a fost un e\xc8\x99ec, i-a ajutat pe to\xc8\x9bi enorm \xc3\xaen rela\xc8\x9biile dintre ei._NEWLINE_Ani mai t\xc3\xa2rziu, dup\xc4\x83 absolvirea liceului \xc8\x99i separarea drumurilor lor \xc3\xaen via\xc8\x9b\xc4\x83, cei \xc8\x99apte se reunesc pentru Ziua V\xc3\xa2rstei. P\xc3\xa2n\xc4\x83 \xc3\xaen acel punct, Ishida deja \xc3\xaencetase din a ignora oamenii din jurul lui \xc8\x99i avea mul\xc8\x9bi prieteni. La sf\xc3\xa2r\xc8\x99itul acelei zile, Ishida \xc8\x99i Nishimiya sunt ar\xc4\x83ta\xc8\x9bi cum intr\xc4\x83 \xc3\xaentr-o camer\xc4\x83 \xc3\xaempreun\xc4\x83, \xc8\x9bin\xc3\xa2ndu-se de m\xc3\xa2n\xc4\x83.'